SUID-AFRIKAANSE RADIOLIGA 
SARLNUUS SONDAG 27 JULIE 20038 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


OK Peter Warren ZD9BU/MM is onlangs in Walvisbaai aan kanker oorlede. 
Hy het tot onlangs in Kaapstad gewoon maar was meesal aktief vanaf die kreef- 
skip waarvan hy die kaptein was en wat bedrywig was rondom Gougheiland, 
Nightingale en Inacessable eilande. Hy was `n lid van die SARL. 


Hy het gereeld moeite gedoen met die vervoer van onderdele, apparaat en an- 
tennas vir Radio-amateurs op Gough en Tristan da Cunha. 


Ons innigste meegevoel gaan aan sy vrou Lynette en kinders. (ex ZS6PR) 
POUSE 

In die nuus vandag; 

NARS OPE DAE 

INLIGTING VAN KLUBS AANGEVRA 

GEEN HAMNET BULLETIN OP 3 AUGUSTUS 

SPESIALE VROUEDAGINTEGNET 

VOORLOPIGE UITSLAE VAN DIE 2003 HF VELDDAG 

UITSLAG VAN HAMNET GESIMULEERDE OEFENING 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 


NARS OPE DAE. 


Die Nasionale Amateurradiosentrum is al vanaf 7 Junie op die eerste Saterdag 
van elke maand oop. Dit word gedoen om AmateurRadio te bevorder en om die 
sentrum, soos wat oorspronklik beoog is, oop te stel vir algemene gebruik deur 
Amateurs en Klubs. 


Die NARS sal vanaf 09:00 oop wees. Om en by 10:00 sal daar `n gasspreker wees 
of sal daar `n algemene bespreking plaasvind. Na dit afgehandel is, sal daar 'n 
sosiale geleentheid wees tot omtrent 11:30. Hierdie is ook 'n ideale geleentheid 
om @OSL-kaarte af te haal aangesien Henk, ZSGENK in die kantoor sal wees om 
van diens te wees. Daar kan ook van die geleentheid gebruik gemaak word om 
jou jaarlikse subskripsie te betaal. 


Baie van ons maak gebruik van mobiele toerusting maar vind dit moeilik om 
sulke toerusting te monteer, weens 'n gebrek aan spasie. Kom demonstreer 
op Saterdagoggend 2 Augustus die vernuf wat jy aan die dag gelê het om die 
probleem in jou voertuig te oorbrug. 


Saterdag 6 September sal opgeneem word deur `n verspreider van toerusting wat 
wel bekend is onder amateurs. Dit sal `n vraag en antwoordsessie wees oor hul 
toerusting en ook hoe om foute op te spoor en ander algemene inligting omtrent 
hulle radios. Vladimir en Phillip sal byderhand wees om van diens te wees. 


Tony, ZS6CCD sal op Saterdag 4 Oktober in die oggend weereens een van sy 
suksesvolle wetenskaplesings lewer en sal later dieselfde aand `n teleskoop by- 
derhand hê om ons in te lig oor wat in ons hemelruim te siene is. 


Saterdag 1 November is dit `n projek (kit) oggend. Gilles ZR6GDC sal reël dat 
ons meer insig kan kry oor projekte wat beskikbaar is en hoe om hulle te bekom, 
te bou en in werking te stel. 


Saterdag 6 Desember sal gewy word aan `n familie-oggend met 'n bring en braai 
vir almal en pret vir die kinders. (ex ZS6BUU) 


INLIGTING VAN KLUBS AANGEVRA 


Om die databasis oor klubs op datum te bring benodig ons die volgende inligting. 
Stuur dit asseblief spoedig aan zs6éphd@mweb.co.za: ? Naam van klub; ? Aantal 
klublede; ? Benaderde aantal klublede wat SARL-lede is; ? Huidige jaarlikse 
klubledegeld. 


Kan u ook asb laat weet hoe u voel oor die PDF-formaat waarmee inligting aan 
klubs gestuur word. (ex ZS6PHD) 


GEEN HAMNET BULLETIN OP 3 AUGUSTUS 


Alle HAMNET-Iede moet kennis neem dat daar weens die SARL-HF- kompetisie 
wat op 3 Augustus plaasvind geen HAMNET-bulletin sal wees nie. Hierdie 
boodskap is ook bedoel vir die HAMNET-lede wat nie oor e- pos beskik nie. 
Die bulletin vir Augustus sal dus op Sondag 10 Augustus gelees word op die 
gewone tyd van 16:30 SAT op 10,130 MHz en 7,070 MH. 


Voorspoed met die kompetisie. Aldus Francois ZS6BUU 


SPESIALE VROUEDAG INTEGNET 


'n Spesiale INTEGNET word beplan om vroue in amateurradio te vereer. Dit 
sal gehou word op Sondag 10 Augustus, die dag na die Nasionale Vrouedag. Am- 
ateurradio het onlangs onder groot kritiek van die adjunk-direkteurgeneraal van 
Departement van Kommunikasie deurgeloop oor die tekort aan betrokkenheid 
van vroue in Amateurradio. 


Die Vrouedag INTEGNET sal na die huidige aktiwiteite kyk en nuwe geleen- 
thede na spoor hoe om meer vroue betrokke te kry in die hoofstroomaktiwiteite 
van amateurradio. Klubs word uitgenooi om besonderhede van huidige akti- 
witeite waar vroue betrokke is, te deel deur `n e-pos aan armi@sarl.org.za te 
stuur. (ex ZSGAKV) 


VOORLOPIGE UITSLAE VAN DIE 2003 HF VELDDAG 


Hier is die voorlopige uitslae van die eerste been van die 2003 HF Velddagkom- 
petisie. 
1ste ZS6XT/P4 5 274 punte; 2de ZS6GPTA/P 3 388 punte; 3de ZS5HAC/P 2 337 


punte; dde ZS1CT/P 1 769 punte; 5de ZS6SRC/P 1 112,5 punte; 6de ZS5ZLB/P 
906 punte; 7de ZSGWR/P 714,5 punte. 


Wel gedaan almal. Die tweede been van die 2003 HF Velddag vind oor die 
naweek van 8 en 9 November plaas. (ex ZSABS) 


UITSLAG VAN HAMNET GESIMULEERDE OEFENING 


Die uitslag van die gesimuleerde Hamnetkompetisie wat op 13 April gehou was, 
is bekend gemaak. 


Die indruk wat ons gekry het is dat die kompetisie deur almal baie geniet is 


en dat ons in ten minste een van ons doelstellings geslaag het en dit was om 
genotvolle kontak met almal te bevorder. 


Dit wil voorkom dat ten minste 46 amateurs deelgeneem het aan die kompetisie 
maar slegs 14 logs is ingestuur as deelnemende logs en een log vir korrelasie- 
doeleindes. Wat ook die kompetisie meer interessant gemaak het was die deel- 
name van 'n stasie vanaf Lesotho. 

Die wenners is as volg:- 


Enkeloperateur stilstaande voertuig 7P8#BHF Martin; Enkeloperateur draagbaar 
ZS2AJ Andre; Multi-operateurs draagbaar ZS6DX Rudi; Enkeloperateur basis- 
stasie ZS2U Al. 


Die volledige lys van wenners sal later op die webwerf van die SARL gepubliseer 
word. 


Ons gelukwense aan al die deelnemers. (ex ZS6BUU) 
RADIOAMATEURSEKSAMEN- (RAE) DATUM EN SENTRUMS AANGEKONDIG 


Die volgende geleentheid wat kandidate het om die RAE af te 1ê sal op 16 
Oktober 2003 wees. Kandidate en klubs wat kursusse aanbied moet daarop 
let dat die sluitingsdatum vir inskrywings die 12de September 2003 is. Geen 
laatinskrywings sal aanvaar word nie. 


Inskrywings moet op die voorgeskrewe vorms wees wat beskikbaar is vanaf die 
SARL-webblad by http://www.sarl.org.za. Die inskrywingsfooi van R250,00 
moet die inskrywing vergesel. `n Nuwe fasiliteit wat elektroniese inskrywing 
toelaat is nou beskikbaar op die SARL-webblad. Indien hierdie metode gebruik 
word moet die inskrywingsgeld die SARL se kantoor voor die sluitingsdatum 
bereik voordat die inskrywing aanvaar kan word. 


Eksamens kan afgeneem word by die volgende standaard eksamensentra: 


Bloemfontein; Durban; George; Johannesburg; Kaapstad; Kimberley; Nelspruit; 
Oos Londen; Pietermaritzburg; Polokwane; Port Elizabeth; Pretoria; 


Elke eksamensentrum moet herregistreer. Elke eksamensentrum moet minstens 
twee eksamenopsigters aanwys wat lede van die SARL moet wees. 


Alle navrae aangaande die RAE moet gerig word aan Peter Hers ZS6PHD by 
e-pos zsbphd@mweb .co.za of sel 083 445 4634 


RAFE: SANDTON AMATEURRADIOKLUB 


Die volgende RAF-kursus wat deur die Sandton ARK aangebied word begin op 
Woensdag 6 Augustus. Lesings sal elke Woensdagaand gehou word by die Na- 
sionale Amateurradiosentrum, Radiokop, Honeydew View vanaf 19:00 (7 nm). 


Vir nadere besonderhede nader aub vir Graham Hartlett by 082 441 6989 of per 
e-pos by zs6gjh@icon.co.za. (ex ZS6PHD) 


KLUBNUUS 
Midlands amateurradioklub 


Tydens hulle algemene jaarvergadering gehou op 16 Julie, het die Midlands 
Amateurradioklub van Pietermaritzburg die volgende lede tot hulle bestuur vir 
2003/04 verkies: 


Wessel, ZSSBLY Voorsitter; 

Robin, ZSBMRS Sekretaris en Tesourier; 
Bert, ZS5MOG Kluhuisbestuurder; 
Charles, ZSSOR; 

Chris, ZSSCD; 

John, ZRSJPM. 


Die verantwoordelikhede van Charles, Chris en John sal op die eerste komiteev- 
ergadering toegewys word. (ex ZS5BLY) 


DATUMS OM TE ONTHOU 
Die President se net vandag om 12:00 op 7,082 MHz; 


SARL HEF-FOON-kompetisie vind plaas op 3 Augustus vanaf 14:30 tot 18:30 
SAT neem kennis van die nuwe tyel. 


SWAZILAND OP DIE LUG: Rad ZS6RAD, Ron ZSSABD, CIff ZS6BOX en 
Willie Z$5WI1 sal 3DAODX vanaf Swaziland bedryf vanaf 29 Julie tot 8 Augustus, 
albei dae ingesluit. 


Die VLOOIMARK wat OP 2 AUGUSTUS gehou word by die MRK-klubhuis op 
die hoek van Breyer- en Millstraat in Waverley. Timmy ZS6TIM sal om 12:00 
'n vendusie hou vir almal wat hulle goedere wil opsit. Die vlooimark begin 9:00. 
Lekker eet- en drinkgoed sal te koop aangebied word. Rigtingaanwysings sal op 
die 145,750 en 145,725 MHz herhalers beskikbaar wees. 


Dit bring ons dan aan die einde van hierdie bulletin wat saamgestel is deur 
Gustav, ZS6GBWN, en gelees is deur ....... vanuit ......... a$ 'n diens aan radioa- 
mateurs, kortgolfluisteraars en elektronikaentoesiaste. 


Die SARL nooi u ook om Sondae om 10:00 na Amateur Radio Mirror Inter- 
national op 17 815, 9 750 en 7 (082 kHz en 145,625 MHz in die Oos Londen-, 
145,650 in die Durban-, 145,750 MHz in die Pretoria- en 438,800 MHz in die 
Sandtongebied te luister. `n Heruitsending kan Maandagaande om 21:00 SAT 
op 3 215 kHz gehoor word. ARMI word deur Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


